rlitschk/wikidir huggingface dataset:
Würzborg is en kreisfree Stadt in dat Bundsland Bayern, Bezirk Unterfranken. De Stadt is Seet van de Regeeren Unterfranken un van den Landkreis Würzborg, aber ok Bischopsseet van de röömsch-kathoolsch Diözese Würzborg. Se liggt an den Stroom Main. De Universitätsstadt hett 126.010 Inwahner (Stand: 2016) up en Flach van 87,63 km² un is dormit nah München, Nürnbarg, Augsborg, Regensborg un Ingolstadt de sössgröttste Stadt van Bayern. De Stadt is en van 23 Böverzentren van Bayern un is in 13 Stadtbezirke mit 25 Stadtdeelen ünnerdeelt. 704 wurr Würzborg eerstmals as „Castellum Virteburch“ in en Oorkunn nömmt un kunn so 2004 dat 1300-johrige Stadtjubiläum fiern. All in dat Middelöller weer Würzborg en wertschaplich un geistlich Zentrum, wurr in’n Tweeten Weltkrieg aber düchtig beschädigt un ansluutend weer gröttstendeels nee upboot. De in’n Krieg swoor beschädigte un ansluutend ok weer upboot Würzborger Residenz mit Hoffgorden un Residenzplatz wurr 1981 in dat UNESCO-Weltkulturarv upnommen. Se weer nah den Akener Dom dat tweet düütsch Bowark up de List. Frank Baumann (*1975), Footballnatschonalspeler Franz Halder (1884-1972), Heeresoffizier in’n Tweeten Weltkrieg Werner Heisenberg (1901-1976), Physiker un Nobelpriesdräger Martina Nöth (*1974), Schrieversche Karl Wien (1906-1937), Bargstieger Würzborg - Würzburg Website van de Stadt Würzborg
De Pollen (lat. pollen = bannig fien Mehl, Mehlstoff) oder Blötenstoff is en Masse, de na Mehl laten deit. Tostanne brocht warrt se in de Stoffblöder vun de Saatplanten. Bestahn deit he ut de Pollenkorns (Mikrosporen). Vun’e Spraken her is Pollen en Sammelnaam; een enkelte Mikrospore is nich „een Pollen“, man een Pollenkorn. Dat Pollenkorn kummt tostanne, wenn sik de Zellen bi en Meiose deelt. Vundeswegen hett dat bloß een eenfachen Sett Chromosomen un is also haploid. So is dat to verglieken mit de Spore vun Moss un Slangenkruud. Um de Pollenkorns löppt Zellwand umto, de kann wat uthollen. To’n Deel besteiht se ut Sporopollenin. Wenn se freesett weert, hefft sik de Pollenkorns al to männliche Kiemzell-Dregers (Gametophyten) entwickelt. Se weert dorfor bruukt, männliche Kiemzellen (Gameten) na de wieflichen Geslechtsorgane hentobringen un so dat Bestüven un Befruchten in Gang to bringen. Wagenitz: Wörterbuch der Botanik. 2003, S. 254.
Martin-Luther-Krankenhuus betekent Martin-Luther-Krankenhuus, Krankenhuus in Berlin, Martin-Luther-Krankenhuus, Krankenhuus in Sleswig, Martin-Luther-Krankenhuus, Krankenhuus in Wattsche, Martin-Luther-Krankenhuus, Krankenhuus in Zeven. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hogenlucht (hoochdüütsch Hohenlucht) is en Oortsdeel von dat Dörp Burweg in de Gemeen Burweg (Samtgemeen Olendörp-Himmelpoorten) in’n Landkreis Stood, Neddersassen. De Oort liggt in de Masch von de Oost direkt achtern Diek un güntsied de Windmöhl von Heckthusen. De Naveröörd sünd Wisch in’n Noorden, Neeland-Vörwark in’n Noordoosten, Host un Bredenwisch in’n Oosten, Burweg in’n Süüdoosten, Blomendol in’n Süüdwesten un Heckthusen in’n Westen. De Hüüs in Hogenlucht sünd an de Fährstell von de Fähr över de Oost boot worrn. Dat Fährhuus sülvs weer aver op de Heckthüser Sied bi de Möhl. De Oort hett vör 1885 to’n Kloosterbezirk Himmelpoorten in dat Amt Himmelpoorten tohöört. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn. De Oort hett al jümmer bi de Gemeen Burweg mit bihöört, de mit de Gemeenreform in Neddersassen an’n 1. Juli 1972 dör dat Tohoopgahn mit Bossel un Blomendol nochmaal düüdlich grötter worrn is. Hogenlucht is evangeelsch-luthersch präägt un höört to dat Kaspel von de Petrus-Kark in Host. För de Kathoolschen is de Hillig-Geist-Kark in Stood tostännig. För Hogenlucht is de freewillige Füürwehr Burweg mit tostännig. An Hogenlucht langs löppt de Bundsstraat 73, de in’n Noordwesten na Heckthusen un över Hemmoor/Basbeek/Warstood
Miroslav „Miro“ Klose (* 9. Juni 1978 as Mirosław Klose in Oppeln, Polen) is en düütschen Football-Speler. De Störmer is anfangen mit Football bi de saarländsch Vereen FC Homburg. Dor nah het he bi 1. FC Kaiserslautern in de Düütsche Bundsliga spelt und in 120 Spelen 44 Doren schoten. Siet 2004 spööl he bi SV Werder Bremen. To de Saison 2007/08 is he nah en lang Hen un Her nah Bayern München wesselt. För de Düütsche Natschonalmannschaft hett he in 105 Spölen ok al 58 Mal in’t Door dropen (Stand: 12. Oktober 2010). Miroslav Klose. Mehr Biller, Videos oder Audiodateien to’t Thema gifft dat bi Wikimedia Commons.
Zeven is en Gemeen mit den Status von en Stadt in de Samtgemeen Zeven in’n Landkreis Rodenborg in Neddersassen mit 14.216 Inwahners (Stand 31. Dezember 2022). De Hauptoort von de Gemeen un Seet von de Verwaltung is de Oort Zeven. Tosätzlich höört to de Gemeen aver ok noch en Reeg annere Öörd mit to: Badenst (mit Baadmöhlen un Övelgünn), Brauel, Brümmerhoff (mit Hemel), Brüttendörp, Olendörp un Wist (mit Hoffkoh, Osenhorst un Bahnhoff Elsdörp). De Gemeen liggt op de Zevener Geest an de Oost. De Navergemenen sünd Heeßel in’n Noordoosten, Elsdörp in’n Süüdoosten, Jeem in’n Süden, Büls un Karktimk in’n Süüdwesten un Oostereis un Seedörp in’n Noordwesten. De Gemeen Zeven is mit de Gemeenreform in Neddersassen an’n 1. März 1974 ut de olen Gemenen Badenst, Brauel, Brümmerhoff, Brüttendörp, Olendörp, Wist un Zeven tohoopleggt worrn. Liddmaten 2016: CDU: Angela van Beek, Michael Butt, Anette Fahjen, Rolf Grabowski, Jens Heidemann, Hans-Joachim Jaap, Thomas Kalkau, Hans-Peter Klie, Joachim Meinke, Thomas Meyer, Anke Reinert, Rudolf Roose, Simon Tewes, Joachim Tietjen, Jan Tobias Wendelken, Norbert Wolf SPD: Manfred Block, Hans-Jürgen Budde, Ute Gudella-de Graaf, Maika Mätze, Manfred Poburski, Michael Solty, Detlef Tiedemann, Hendrik Tijink FDP: Elke Brandes Gröne: Ragnar Kaesche, Claudia Oetinger, Jens Petersen, Birgit Wiesner
Neetze is de hoochdüütsche Naam von Neetz, Oort in de Gemeen Neetz in’n Landkreis Lümborg, Neddersassen, Neetz, Stroom in Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Hamme betekent Hamme, Stadt in Belgien, Hamme, Stadtdeel von de Stadt Baukem, Noordrhien-Westfalen. Dat is ok de hoochdüütsche Naam von Hamm, Stroom in Neddersassen. Hamme is de Familiennaam von Helgo Meyer-Hamme (* 1942), düütschen Mediziner, Hermann von Hamme, düütschen Doomherr, Jean Van Hamme (* 1939), belgischen Schriever, Johannes Meyer-Hamme (* 1975), düütschen Geschichtsdidaktiker un Historiker, Meinhart von Hamme, düütschen Landsknechtsföhrer, Peter von Hamme (1880–1936), düütschen Maler, Tymmo von Hamme, Borgherr in Lüttensee. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Meh betekent Meh, Beek in Neddersassen, de bi Brobargen in de ünnere Oost münnt, Meh, Beek in Neddersassen, de bi Zeven in de bövere Oost münnt, Meh, Eenheit, de in dat ole Ägypten bruukt worrn is. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sellhoop (hoochdüütsch Sellhoop) is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört al von öllers bi Wens mit bi. De Oort liggt op de Zevener Geest. Dat Water ut dat Rebeed flütt över’n Fallohbeek na de Twiest hen af. De Naveröörd sünd Wens in’n Noorden, Wangersen in’n Noordoosten, Steddörp un Braak in’n Süüdoosten, Bötzen in’n Süden, Heeßel un Meinst in’n Süüdwesten un Bohnst in’n Westen. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. De Oort weer von öllers Deel von de Gemeen Wens. De Gemeen Wens is an’n 1. März 1974 mit de Gemeenreform in Neddersassen Deel von de Gemeen Heeßel worrn. Sellhoop is evangeelsch-luthersch präägt un höört to dat Kaspel von de Viti-Kark in Heeßel. För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört. För Sellhoop is de freewillige Füürwehr Wens mit tostännig. An Sellhoop löppt de Kreisstraat 120 langs, de in’n Noorden över Wens un Viehbrook na Kohlenhusen geiht un in’n
Möhlenwisch (hoochdüütsch Mühlenwisch) is en Hoff in de Gemeen Balje (Samtgemeen Noordkeden) in’n Landkreis Stood, Neddersassen. De Hoff höört polietsch un von de Kark her na Balje, is aver geograafsch un verkehrstechnisch dichter bi Geversdörp. De Hoff liggt in de Masch von de Oost direkt achter’n Diek. Direkt bi’n Hoff münnt dat Möhlenwischer Fleet in de Oost. De Naveröörd sünd Hörn un Kukenbüttel in’n Noorden, Wisch (to Balje) in’n Noordoosten, Wisch (to Geversdörp) un Neenslüüs in’n Süüdoosten, Snook, Marn un Neenseebagen in’n Süden, Geversdörp in’n Süüdwesten un Itzwöörden in’n Westen. De Oort hett vör 1852 to dat Kaspel Balje von dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn. De Hoff hett fröher to de Buurschop un Gemeen Fulenhoff mit tohöört, de later Deel von de Gemeen Balje worrn is. Möhlenwisch is evangeelsch-luthersch präägt un höört to dat Kaspel von de Marienkark in Balje. För de Kathoolschen is de Hillig-Krüüz-Kark in Oterndörp tostännig. För Möhlenwisch is de freewillige Füürwehr Balje mit tostännig. De Straat langs den Diek von de Oost, an de Möhlenwisch liggt, löppt in’n Westen na Itzwöörden an
Fulenhoff (hoochdüütsch Faulenhofe) is en Oort in de Gemeen Balje (Samtgemeen Noordkeden) in’n Landkreis Stood, Neddersassen. De Oort liggt in de Masch von de Ünnerelv. Dat Water ut dat Rebeed warrt aver na Süden na dat Wisch-Fulenhöver Fleet afföhrt, dat in de Oost münnt. De Naveröörd sünd Balje in’n Noorden, Riddershusen, Baljerdörp un Eggerkamp in’n Süüdoosten, Süderdiek in’n Süden, Feldhoff, Kukenbüttel un Hörn in’n Süüdwesten, Nalje in’n Westen un Elvdiek in’n Noordwesten. Fulenhoff is ok vondaag noch stark von de Bueree präägt. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Fulenhoff in’n Kanton Freeborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Balje in’n Kanton Freeborg. De Oort hett vör 1852 to dat Kaspel Balje von dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn. De Oort hett fröher de Hauptmannschop, de Buurschop un de Gemeen Fulenhoff billt, de later Deel von de Gemeen Balje worrn is. To de Buurschop hebbt blangen Fulenhoff sülvs düsse Öörd tohöört: Süderdiek, Wisch, Möhlenwisch, Oostendiek,
De Krummendieker Wettern is en 8,06 Kilometer langen Waterloop in Keden in de Landkreise Stood un Cuxhoben, de güntsied den Snook in de Oost münnt. Dat is keen natürlichen Waterloop. De Wettern is anleggt worrn, üm dat Water ut Delen von dat Rebeed von de Gemenen Krummendiek un Balje aftoföhren. Düt Rebeed liggt in de siede Masch von de Ünnerelv. Dat Afströömrebeed is in’n Noorden begrenzt dör den olen Diek von de Elv, in’n Oosten dör de Straten Wegfährels/Ne’e Schossee un in’n Süden dör den Stratentog Hogenlucht un Wetterdiek bet na’n Bremer Stieg un denn na’n Seeweg. De Westgrenz liggt en Stück in’n Westen von’n Stratentog Bahnhoffstraat/Landstraat/Neenslüser Straat. Westlich dorvon geiht dat Water na dat Wisch-Fulenhöver Fleet. Dat Water in’n Noorden von’n olen Elvdiek flütt över’n süüdlichen Sielgraven af, in’n Oosten över dat Freebörger Slüsenfleet, in’n Süüdoosten över dat Wischhobener Slüsenfleet un in’n Süden över dat Neensee’er Slüsenfleet. De Wettern föhrt also Water af ut düsse Öörd: von Krummendiek allens utbenahmen Stellenfleet, Schosseehoff un Kamp, von Balje de Öörd Bredendiek, Eggerkamp, Elvdiek-Oost, Baljerdörp, Hünkenbüttel, Süderdiek-Oost, Riddershusen, Rosenkranz, von Geversdörp de Öörd Wetterdiek, Portshemm, Olendecken un Neenslüüs. Ünnerhollungsverband Keden Koordinaten:53° 48′ N, 9° 7′ O
En Wettern (dat Woord kummt ok in verscheden Varianten vör: Wetter, Weddern, Wedder) is en künstlichen Waterloop in de Maschen, de as Vörfloter dat Water na en grötteren Stroom afföhren schall. Deelwies sünd ok natürliche Waterlööp, de al vörhannen weren, von’n Minsch to Wettern utboot worrn. Bispelen sünd de Brookwettern in de Veerlannen, de Haschenfleter Wettern bi Stood un de Kamprittwettern in de Wilstermasch. Dat Anleggen von Wettern is in dat 11./12. Johrhunnert mit hollandsche Kolonisten in de Hollerkolonisatschoon na Noorddüütschland kamen. Wettern gifft dat vör allen in de Wersermaschen (ünner annern Blockland, an de Ochtem) un in de Elvmaschen (Hadeln, Keden, Oolland, Elvmaschen bi Horborg un Winsen bet Lümborg, Seestermüher Masch, Haseldörper Masch, Wilstermasch, Veerlannen) in Neddersassen, Hamborg un Sleswig-Holsteen. Aver Wettern sünd ok bet in de Oltmark to finnen. An de Steed, an de en Wettern in en Stroom münnt, gifft dat mehrstendeels en Schöppwark. Dat Schöppwark verhinnert, dat bi Flood Water ut den Stroom in de Wettern drückt. Tosätzlich pumpt dat Schöppwark Water ut de Wettern in’n Stroom, wenn de Vörflood nich utreckt, üm dat Water loostowarrn.
Peter Allen Oppegard (* 23. August 1959 in Knoxville, Tennessee) is en ehmalger US-amerikaansch Ieskunstlöper, de in’n Paarloop antreeden is. Nah sien aktiv Loopbahn weer he Ieskunstlooptrainer. Toeerst weer sein Looppartnerin Vicki Heasley, af 1985 weer dat denn Jill Watson. Mit hör wurr he in de Johren 1985, 1987 un 1988 wurrn se US-amerikaansch Meester. Van 1985 bit 1988 hemm de beid an Ieskunstloop-Weltmeesterschapen deelnommen, un dorbi 1987 in Cincinnati achter de sowjeetsch Paaren Jekaterina Gordejewa un Sergei Grinkow as ok Jelena Walowa un Oleg Wassiljew de Bronzemedaille wunnen. Dat glieker Ergevnis hemm Oppegard und Watson ok bi de Olympisch Spelen 1988 in Calgary reckt. Nah dat Enn‘ van sien aktiv Loopbahn 1988 wurr de 1,83 m groot Oppegard Trainer. Sien Schöler hemm bitlang teihn natschonale Meestertitel wunnen. Siet Oktober 2010 traineert he Kim Yu-na in dat East West Ice Palace in Kalifornien. Oppegard is mit Karen Kwan, de Süster van Michelle Kwan verheiraadt. Dat Paar hett twee Döchter. Peter Oppegard in de Datenbank van Sportsreference.com (engelsch)
Oppegård betekent Kommun Oppegård, Kommun in de Provinz Akershus, Noorwegen, Oppegård, Oort in de Kommun Løten, Provinz Hedmark, Noorwegen. Oppegard is de Familiennaam von Karen Oppegard (* 1978), US-amerikaansche Ieskunstlöperin, Peter Oppegard (* 1959), US-amerikaanschen Ieskunstlöper. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Samtgemeen Zeven (hoochdüütsch Samtgemeinde Zeven) weer en Rebeetsverband in’n Süden von’n Landkreis Bremervöör. De Samtgemeen is 1965 ut de Gemenen Bokel, Brümmerhoff, Brüttendörp, Jeem, Olendörp, Wehldörp un Zeven billt worrn. Mit de Kommunalreform in Neddersassen von’n 1. März 1974 is de Samtgemeen denn wedder oplööst worrn. Ok de Samtgemenen Heeßel un Elsdörp sünd oplööst worrn. De Gemenen, de in düsse Samtgemenen organiseert weren, sünd to gröttere Gemenen tohoopfaat worrn, de wedder de ne’e un gröttere Samtgemeen Zeven billt hebbt, de bet vondaag besteiht. De Samtgemeenraad harr 18 Maten. Friedrich Kuhlmann
De Gröne Florflege oder Slichte Florflege (Chrysoperla carnea) höört to de Nettflunken (Neuroptera) un dor to de Familie vun de Florflegen (Chrysopidae) to. 1999 weer se in Düütschland Insekt vun dat Johr. Ehre Flunken könnt de Deerter vun 15 bit hen to 30 Millimeters ut’neenspannen. Ehr Lief is lang un slank. Bi de Lüttaarden Ch. carnea un Ch. pallida is de Farv gröön, man in’n Winter ännert sik dat na Bruun hen. In’t Vörjohr farvt se sik denn wedder gröön. De Deerter, de to Chrysoperla lucasina rekent weert, ännert ehre Farv nich. Wenn se roht, sünd de Flunken as en Dack over dat Achterlief tohopen foolt. Over de Flunken loopt gröne Adern hen. De Facettenogen staht as en Halfkogel vun’n Kopp af un glinstert in de Farven vun’n Regenbagen. De Höörorgane sitt an’n Grund vun de Vörflunken, as bi all Florflegen ut de Unnerfamilie „Chrysopinae“. De Gröne Florflege kummt bloß in Australien nich vör. Anners is se up de ganze Welt to finnen, vun’t Siedland bit hoog in’e Barge. Roor is se nich. In een Johr entwickelt sik en ganze Reeg vun Generatschonen. De Imagines sünd meist in’e Schummertied togange un freet Pollen, Nektar un Honnigdau, den se vun Blattlüse
Dit Woort hett noch annere Bedüden: kiek dorför ünner Bordeaux (Mehrdüdig Begreep). Bordeaux [[bɔʀˈdo]] (okzitaansch Bordèu) is en Stadt in’n Süüdwesten van Frankriek. Se is en Universitätsstadt un politisch, wertschaplich un geistig Zentrum van de Gegend. Hör Inwahner nömmt sück sülvst Bordelais. Bekannt is de Stadt dör den Bordeauxwien un hör Kööken, aber ok dör hör bolich un kulturell Arv. Bordeaux is Seet van den Arzbischop van Bordeaux, van de Präfektur van dat Département Gironde un Hööftstadt van de Region Nouvelle-Aquitaine. Se hett ok den Roop van en heimlich Hööftstadt van Frankriek, wat mit doran licht, dat se wiels Invasionen dör Düütschland in vergangen Tieden, tatsächlich ok Regeerensseet weer. Bordeaux an sück hett 249.712 Inwahner (Stand: 1. Januar 2015) up en Flach van 49,36 km². De engere Ballungsruum Bordeaux kummt aber up rund 720.000 Inwahner, dorto hörrn denn aber ok 26 umliggen Kommunen, de in den Kommunalverband Bordeaux Métropole organiseert sünd. Disse Verband is aber ok weer en Deel van en Agglomeratschoon, de den wiederen Intoogberiek mit all tosommen 51 Kommunen umfaat un de dat up meest 840.000 Inwahner bringt. Bordeaux is dormit de gröttste Stadt in dat Département Gironde un de Region Aquitanien un de negentgröttste Stadt in Frankriek.
Bahnhoff Elsdörp (hoochdüütsch Bahnhof Elsdorf) is en lütten Oortsdeel von Wist in de Gemeen Zeven (Samtgemeen Zeven) in’n Landkreis Rodenborg, Neddersassen. De Oort liggt op de Zevener Geest. Dat Water ut dat Rebeed flütt över’n Osenhorster Beek na de Meh-Au hen af. De Naveröörd sünd Frankenbossel un Rüspel in’n Noordoosten, Poitzendörp in’n Oosten, Elsdörp in’n Süüdoosten, Borg Elsdörp un Borgwall in’n Süden, Osenhorst un Wehldörp in’n Süüdwesten, Wehldörperholt in’n Westen un Brüttendörp un Wist in’n Noordwesten. De Oortsdeel Bahnhoff Elsdörp is in dat 19. Johrhunnert von Wist ut nee grünnt worrn un hett toeerst Lütt Wist heten. Eerst as 1906 de Bahnlien Bremervöör–Wasra in düssen Afsnidd anleggt worrn is, is de Bahnhoff för dat Dörp Elsdörp in Lütt Wist boot worrn. Sietdem is de Oort Bahnhoff Elsdörp nöömt worrn. Dat Rebeed hett vör 1885 to dat Amt Zeven tohöört. Na 1885 weer dat in’n Kreis Zeven. 1932 is de Oort Deel von’n Kreis Bremervöör worrn un 1977 von’n Landkreis Rodenborg. De Oort hett al jümmer to de Gemeen Wist mit bihöört. Düsse Gemeen is mit de Gemeenreform in Neddersassen an’n 1. März 1974 Deel von de Gemeen Zeven worrn. Bahnhoff Elsdörp is evangeelsch-luthersch präägt un höört to dat Kaspel von
Elsdörp (hoochdüütsch Elsdorf) is en Gemeen in de Samtgemeen Zeven in’n Landkreis Rodenborg in Neddersassen mit 2009 Inwahners (Stand 31. Dezember 2022). Hauptoort von de Gemeen is Elsdörp. To de Gemeen höört tosätzlich de Oortsdelen Badenhorst, Bockhorst, Ehsdörp, Frankenbossel, Hatz, Nindörp, Poitzendörp, Rüspel un Volkens. De Gemeen liggt op de Zevener Geest an de Oost. De Navergemenen sünd Heeßel in’n Noorden, Groot Meckels un Homersen in’n Oosten, Scheeßl in’n Süden, Jeem in’n Süüdwesten un Zeven in’n Westen. De Gemeen Elsdörp is mit de Gemeenreform in Neddersassen an’n 1. März 1974 ut de olen Gemenen Ehsdörp, Elsdörp, Frankenbossel, Hatz, Rüspel un Volkens tohoopleggt worrn. Liddmaten 2016: CDU: Andreas Bammann, Jens Behrens, Andreas Bellmann, Wilfried Brinkmann, Bernhard Brunkhorst, Carsten Heins, Anna-Lena Meyer, Bernhard Poppe SPD: Annette Brüns, Heike Holsten, Jörg Peters WFB: Jürgen Eckhoff, Udo Hastedt Dat Wapen vun Elsdörp is deelt un baven splitten. Baven links wiest dat Wapen op blauen Grund en sülvernen Ridder mit en roden Schild, dat wedder en sülvern Krüüz wiest. Op de rechten Siet is en root Krüüz övern en roden Pokal op goldenen Grund to sehn. De ünnere Deel stellt en Borgmuer mit en sülvern Dörgang dor. http://www.nls.niedersachsen.de/ Gemeen Elsdörp. Mehr Biller, Videos oder Audiodateien
Georg Brinke (* 2. Juli 1887; † 31. August 1970 in Rüspel) weer en düütschen Schoolmeester un Heimatforscher. Brinke is 1887 as Söhn von en Förster in Oberschlesien boren. Sien Vader is later na Wiegersen versett worrn un dor hett Brinke denn sien Kinnertied tobröcht. Brinke weer op de Präparandenanstalt in Deefholt un denn bet 1908 op dat Lehrerseminar Beers. Von dor is he as Schoolmeester an de Volksschool in dat Dörp Rüspel op de Zevener Geest wesselt. He weer as Schoolmeester för de dree Dörper Rüspel, Volkens un Nindörp tostännig. Brinke is bet to sien Rohstand in Rüspel bleven. As Heimatforscher hett he ünner annern för de Deutsche Warte, de Sünndagsbilaag von de Zevener Zeitung un De Sood schreven. Privaat hett Brinke en Bibliotheek von mehr as 20.000 Böker tohoopsammelt. An’n 12. April 1912 hett Brinke Alwine von Husen ut Hornborg freet. De beiden harrn veer Kinner. In Rüspel is vondaag de Georg-Brinke-Weg na em nöömt. Normdaten: GND: 1256845213 (OGND, AKS) | VIAF: 56148704237936931882 | Wikipedia-Personensöök
Brinke is de Familiennaam von Georg Brinke (1887–1970), düütschen Heimaatforscher, Hieronymus Brinke (1800–1880), öösterriekschen Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Afghanistan is en Staat in Zentralasien, dat an Iran, Turkmenistan, Usbekistan, Tadschikistan, China un Pakistan grenzt. Afghanistan is 652.864 km² groot. 26,8 Mio Lüüd leevt in dat Land. De Bargen vun den Hindukusch (7.500 m) un dat Sefid Kuh reckt över de grotste Deel vun dat Land hen. In’n Süüdosten is en Ebene mit de Hilmendsee an'e Grenz to’n Iran. De Hööfdstadt is Kabul. Annere wichtige Städer sünd Kandahar, Herat, Baghlan un Jalalabad. Afghanistan is in’n Johr 1747 vun Achmed Schah Durrani grünnt wurrn. Na de Terroranslääg vun'n 11. September 2001 in’e USA fung de USA an, dat Talibansystem, wat dor al siet 1995 inricht' weer, to störten. Ok de Terrororganisatschon El Kaida mit ehrn Anföhrer Osama bin Laden, de dor togange weer, is Teel vun de US-Operatschonen wurrn. Mit Hülp vun de oppositschonelle Noordallianz is dat Land erovert wurrn. In en internatschonale Konferenz in Bonn is Hamid Karsai as Övergangspräsident insett un een internatschonal Schutztrupp upstellt worrn. Kiek ok nah bi de List vun de Städer in Afghanistan. Siet 2004 is Afghanistan opdeelt in 34 Provinzen. Wiktionary: Afghanistan – Bedüdensverklaren, Woortherkamen, Synonymen, Översetten Länner in